12. ฐานะการเงินและผลการดำเนินงาน

  12.1 งบการเงิน

  (ก ) รายงานของผู้สอบบัญชีและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2548, 2547 และ 2546
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม,
  งบกำไรขาดทุนรวม, งบแสดงการเปลี่ยนแปลงในส่วนของผู้ถือหุ้นรวม
  และงบกระแสเงินสดรวมของบริษัท ปูนซีเมนต์นครหลวง จำกัด (มหาชน)
  และบริษัทย่อยว่างบการเงินข้างต้นแสดงฐานะการเงินและผลการดำเนินงาน และกระแสเงินสด
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

  บริษัทฯได้มีการจัดประเภทรายการบัญชีในงบการเงินสำหรับปีสิ้นสุดวันที่ 31 ธันวาคม 2547 ใหม่
  เพื่อให้ สอดคล้องกับการจัดประเภทรายการบัญชีของปีปัจจุบัน
  ซึ่งไม่มีผลกระทบต่อกำไรสุทธิหรือส่วนของผู้ถือหุ้นตามที่ ได้รายงานไปแล้ว

[]

[]

[]

[]

[] 12.2 คำอธิบายและการวิเคราะห์ฐานะการเงินและผลการดำเนินงาน

รายได้

บริษัทและบริษัทย่อยมีรายได้โดยรวมในปี 2548 เป็นจำนวนเงิน 22,712 ล้านบาท เพิ่มขึ้น 1,501
ล้านบาทหรือร้อยละ 7 เปรียบเทียบกับปี 2547 ซึ่งประกอบด้วย

[]

รายได้จากการขาย

[]รายได้จากการขายในปี 2548 เป็นจำนวนเงิน 22,380 ล้านบาทหรือร้อยละ 99
ของรายได้รวม ซึ่งเพิ่มขึ้นจากปีก่อนเป็นจำนวน 1,608 ล้านบาทหรือร้อยละ 8
เนื่องจากปริมาณการขายที่เพิ่มขึ้นเป็นปัจจัยหลัก

จากโครงสร้างรายได้ข้างต้นร้อยละ 89 ของรายได้จากการขายรวมเป็นรายได้จากธุรกิจปูนซีเมนต์
ซึ่งเป็นธุรกิจหลักของบริษัทฯ ในปี 2548
ยอดขายสุทธิของปูนซีเมนต์ชนิดผงและชนิดเม็ดเพิ่มขึ้นจากปีก่อนคิดเป็นร้อยละ 17
โดยการเพิ่มขึ้นเป็นผลจากการเพิ่มขึ้นของปริมาณขายในต่างประเทศเป็นปัจจัยหลัก
โดยปริมาณขายปูนซีเมนต์เฉลี่ยต่างประเทศเพิ่มขึ้นร้อยละ 53
รายได้จากการขายของบริษัทย่อยอื่นลดลงร้อยละ 27
เนื่องจากบริษัทมีรายได้จากการขายลดลงจากปีก่อนเป็นจำนวน 1,211 ล้านบาท

รายได้อื่น

บริษัทฯมีรายได้อื่นในปี 2548 เป็นจำนวน 332 ล้านบาทลดลงจากปีก่อนโดยรวมเป็นจำนวน 107
ล้านบาท โดยมีการเปลี่ยนแปลงหลักเนื่องจากในปี 2547
บริษัทฯมีกำไรจากการขายเงินลงทุนอย่างเป็นสัดส่วนในบริษัท รอยัล ปอร์ซเลน จำกัด (มหาชน)
ซึ่งเป็นบริษัทย่อยที่บริษัทฯถือหุ้นร้อยละ 53.43 ให้แก่บุคคลภายนอกเป็นเงิน 180 ล้านบาท
ซึ่งสูงกว่าปีปัจจุบันร้อยละ 93.5

ค่าใช้จ่าย

[]บริษัทฯ มีต้นทุนสินค้าที่ขายและค่าใช้จ่ายรวมในปี 2548 เป็นจำนวนเงิน 16,839 ล้านบาท
เพิ่มขึ้นจากปี 2547 คิดเป็นร้อยละ 13 โดยสรุปต้นทุนและค่าใช้จ่ายโดยรวมดังนี้

การเปลี่ยนแปลงในต้นทุนขายโดยรวมเปรียบเทียบกับปีก่อนเพิ่มขึ้นจากปีก่อนเป็นจำนวน 1,925
ล้านบาทหรือร้อยละ 15
ปัจจัยหลักเนื่องจากการเพิ่มขึ้นของปริมาณการขายปูนซีเมนต์และราคาของเชื้อเพลิงและไฟฟ้าที่ปรับตัวสูงขึ้น
นอกจากนั้นการส่งออกที่เพิ่มขึ้นส่งผลให้ปริมาณการใช้ไฟฟ้าในกระบวนการผลิตสูงขึ้น

ค่าใช้จ่ายในการขายและบริหารเพิ่มขึ้นจากปีก่อนเป็นจำนวน 201 ล้านบาทหรือร้อยละ 11 ซึ่งปัจจัยหลักเป็นผลมาจากการเพิ่มขึ้นของค่าใช้จ่ายในการจากการจ้างบริการสำหรับเป็นที่ปรึกษาและค่าใช้จ่ายในการให้บริการลูกค้าในปี 2548

จากรายได้และต้นทุนที่เพิ่มขึ้นดังกล่าวข้างต้น บริษัทฯมีกำไรสุทธิรวมในปี 2548 เป็นจำนวน 4,073
ล้านบาท เปรียบเทียบกับ 4,141 ล้านบาทในปี 2547 ลดลงคิดเป็นร้อยละ 2

[] ฐานะการเงินของบริษัทฯ ณ วันที่ 31 ธันวาคม 2548 โดยรวมเปรียบเทียบกับ ณ วันที่ 31
ธันวาคม 2547 ดังนี้

ส่วนประกอบของสินทรัพย์ที่สำคัญ มีดังนี้

สินทรัพย์รวม

สินทรัพย์รวมเพิ่มขึ้นมีปัจจัยหลักจากการเพิ่มขึ้นของเงินสดและเงินฝากธนาคาร

เมื่อวันที่ 30 ธันวาคม 2547 และ 11 เมษายน 2548 บริษัทฯได้ขายเงินลงทุนในบริษัท รอยัล
ปอร์ซเลน จำกัด (มหาชน) ซึ่งเป็นบริษัทย่อยที่บริษัทฯถือหุ้นร้อยละ 53.43 ให้แก่บุคคลภายนอก
ซึ่งบริษัทฯได้ขายเงินลงทุนในสัดส่วนร้อยละ 51.73 และร้อยละ 1.7 ตามลำดับ

เมื่อวันที่ 29 ธันวาคม 2548 บริษัทฯได้ขายเงินลงทุนในบริษัท กะรัต ฟอเซท จำกัด
ซึ่งเป็นบริษัทย่อยที่บริษัทฯถือหุ้นร้อยละ 99.99 ให้แก่บุคคลภายนอก

หนี้สินรวม

ณ วันที่ 31 ธันวาคม 2548 บริษัทฯ มีหนี้สินรวม 4,226 ล้านบาท เพิ่มขึ้นจากปีก่อนเป็นจำนวน 55
ล้านบาท

ในระหว่างปี 2548 บริษัทฯได้เข้าทำข้อตกลงการต่ออายุประทานบัตรในปี 2548
กับกรมอุตสาหกรรมพื้นฐานและการเหมืองแร่ กระทรวงอุตสาหกรรม
เพื่อตอบแทนการออกประทานบัตรโดยบริษัทฯมีข้อผูกพันในการจ่ายชำระผลตอบแทนเป็นรายปีจำนวน
8 งวด เริ่มตั้งแต่ปี 2550 ซึ่งคิดดอกเบี้ยในอัตราร้อยละ 6.5 ต่อปี

ส่วนของผู้ถือหุ้น

ณ วันที่ 31 ธันวาคม 2548 ส่วนของผู้ถือหุ้นมีจำนวน 16,803 ล้านบาท
เพิ่มขึ้นจากปีก่อนเป็นจำนวนเงิน 865 ล้านบาท

เมื่อวันที่ 11 ธันวาคม 2546
ที่ประชุมคณะกรรมการบริษัทฯมีมติอนุมัติให้ซื้อหุ้นคืนเพื่อวัตถุประสงค์ในการบริหารเงินสดคงเหลือที่เป็นสภาพคล่องส่วนเกินของบริษัทฯ
ในวงเงินไม่เกิน 3,200 ล้านบาท โดยจะซื้อหุ้นทุนคืนเป็นจำนวนไม่เกินจำนวน 12.5 ล้านหุ้น
หรือคิดเป็นร้อยละ 5 ของหุ้นที่ออกและจำหน่ายได้แล้วทั้งหมดของบริษัทฯ
โดยระยะเวลาการซื้อหุ้นทุนคืนตั้งแต่วันที่ 26 ธันวาคม 2546 ถึงวันที่ 11 มิถุนายน 2547
และระยะเวลาจำหน่ายหุ้นทุนที่ซื้อคืนตั้งแต่วันที่ 12 ธันวาคม 2547 ถึงวันที่ 11 มิถุนายน 2550
(ภายหลัง 6 เดือนนับแต่การซื้อหุ้นคืนเสร็จสิ้น แต่ต้องไม่เกิน 3 ปี) ในกรณีที่บริษัทฯ
จำหน่ายหุ้นไม่หมดภายในระยะเวลาที่กำหนด
บริษัทฯจะลดทุนที่ออกและชำระแล้วลงโดยวิธีตัดหุ้นทุนที่ซื้อคืนและยังไม่ได้จำหน่ายที่เหลืออยู่

การเปลี่ยนแปลงอัตราส่วนทางการเงินของปี 2548 เปรียบเทียบกับปี 2547 และปี 2546 ได้แสดงไว้ตามตาราง (ค)